V piatej časti našej letnej série "Prestupový seriál" si predstavíme 13 najvýhodnejších nákupov Manchestru United.
1. Edwin van der Sar (Fulham – júl 2005, 2 milióny libier)
Je všeobecne známe, že van der Sar mohol prestúpiť do United už oveľa skôr vo svojej dlhodobej kariére. Holanďan bol cieľom číslo jeden v roku 1999, kedy sa Schmeichel rozhodol odísť kvôli slnečnejšiemu podnebiu. Nakoniec sa pripojil k tímu z Old Trafford až v roku 2005 za absolútne smiešnu čiastku, kedy ani Fulham sa nezdráhal zmariť šancu 34-ročnému brankárovi podpísať zmluvu s United. Netreba spomínať zlomenie svetového rekordu v držaní čistého konta, bol hrdinom v Moskve, kedy Manchester United vyhrali finále Ligy Majstrov proti Chelsea.
2. Cristiano Ronaldo (Sporting Lisabon – august 2003, 12,24 miliónov libier)
Dobre, priznajme si to. Je ťažké vysvetliť takú sumu vynaloženú za relatívne menej známeho mladíka ako výhodný nákup. Ale ak si pozrieme čo všetko dosiahol Cristiano v Manchestri United, 118 gólov v 292-och zápasoch, víťaz ôsmich hlavných trofejí a zlatej lopty Ballon d´Or, tak vynaložená suma sa neskôr ukázala ako výhodná. Klub takisto skvele profitoval z predaja tohto hráča, 80 miliónov libier zaplatil Real Madrid za služby Ronalda.
3. Ole Gunnar Solskjaer (Molde – júl 1996, 1,5 miliónov libier)
Alan Shearer môže byť drahší, ako spievala tribúna Stretford End, ale absolútne neznámy Nór zapadol fantasticky do anglického TOP futbalu a on sám sa zapísal do folklóru Manchestru United svojim víťazným zásahom do siete Bayernu Mníchov vo finále Ligy Majstrov v roku 1999 na Nou Campe. Veľmi populárny a jeho dravé strelectvo mu prinieslo 126 gólov za klub predtým, ako ho postupne zranenia prinútili predčasne ukončiť kariéru. No navzdory tomu, jeho legendárny status zostane navždy neporušený.
4. Ronny Johnsen (Besiktas – júl 1996, 1,2 miliónov libier)
Keď nórsky obranca opúšťal Besiktas, mohol si vyberať kam prestúpi. Hlavne londýnsky Tottenham nesmierne obdivoval talent tohto hráča. Avšak, prestúpil do Manchestru United ako náhrada za Stevea Brucea a v prípade potreby dokázal zahrať na rôznych pozíciách v obrane či v zálohe. Zranenie pribrzdilo jeho progres, ale svojimi výkonmi sa ukázal ako výhodná kúpa a bol dôležitým členom tímu, ktorý dosiahol v roku 1999 "The Treble."
5. Eric Cantona (Leeds United – 27/11/1992, 1,2 miliónov libier)
Potom ako zlyhala ponuka za Davida Hirsta, United pokračovali v hľadaní útočníka kvôli gólovým suchotám, ktoré v klube zavládli. Tie trvali dokým Manchester United nepodpísal jedného z nainšpiratívnejších futbalistov Erica Cantonu, ktorý prišiel z Leedsu United. Tento prestup bol tak trošku hazardný. Kontroverzný Francúz predstavoval riziko, ktoré klub nakoniec podstúpil a vyplatilo sa. V každej sezóne, ktorú odohral celú sa mu podarilo vždy vyhrať titul. Jediný výkyv v jeho kariére v Manchestri bol incident v zápase proti Crystal Palace, po ktorom musel zaplatiť vysokú pokutu a bol suspendovaný na niekoľko zápasov.
6. Peter Schmeichel (Brondby – august 1991, 505 000 libier)
Alan Hodgkinson tento prestup označil ako "najvýhodnejší prestup storočia" potom, ako sa dozvedel sumu, ktorú požadovalo Brondby za služby tohto dánskeho brankára. Hodgkinson povedal Sirovi Alexovi, že tento Dán je svetový a, že mu prinesie víťazstvo v Premier league. Jeho viera bola plne oprávnená, pretože tento brankár sa neskôr stal jedným z najlepších na svete. Kariéru v United zakončil vo veľkom štýle, keď ako kapitán viedol mužstvo vo finále Ligy Majstrov v roku 1999 v Barcelone za víťazstvom Treble.
7. Andrei Kanchelskis (Šachtar Doneck – marec 1991, 650 000 libier)
Lietajúce krídlo bolo jedno z najväčších dobre ukrytých tajomstiev východnej Európy nehľadiac na prerazenie v Sovietskom zväze. Spočiatku po príchode do klubu boli jeho výkony nevýrazné ale neskôr sa stal veľkým obľúbencom tribún štadióna Old Trafford, ktoré nadchýnal svojou neuveriteľnou akceleráciou a ťahom na bránu. Hattrick do siete City v roku 1994 prenikol do sŕdc fanúšikom a strelil najviac gólov za sezónu z pozícii krídla. Neskôr prestúpil za 5 miliónov libier, čo bola v tom čase pre klub Everton ich rekordná prestupová čiastka.
8. Denis Irwin (Oldham Athletic – jún 1990, 625 000 libier)
Spoľahlivý stopér zažiaril v oboch semifinálových zápasoch FA cupu proti Manchestru United v roku 1990 a Oldham radšej súhlasil s prestupom tohto hráča do United skôr, než aby túto záležitosť musel riešiť súd. Príkladny model vyrovnanosti predstavoval tento hráč, ktorému sa podarilo za United zaznamenať viac ako 500 štartov. Vyhral 7 titulov Premier league a málokedy podal výkon pod svoju úroveň.
9. Lee Sharpe (Torquay United – jún 1988, 185 000 libier)
Alex Ferguson vyriešil tento prestup s trénerom Torquay United Cyrilom Knowlesom v jeho aute na ceste z osobného scoutingu v Devone. Prestup bol dohodnutý za podmienky, že tento mladík dokončí sezónu v Torquay United. On sám však chcel čo najskôr prestúpiť do Manchestru United a podarilo sa mu získať s Anglickom aj medzinárodné uznanie.
10. Steve Coppell (Tranmere Rovers – február 1975, 60 000 libier)
Rozumné odmietanie ponúk z väčších klubov, rýchly útočník začal v klubue Tranmere s cieľom spojiť futbal a štúdium na univerzite v Liverpoole. Zranenie mu spôsobilo predčasný koniec kariéry, ale stal sa pravidelným členom Anglicka a populárnou postavou Manchestru United.
11. Arnold Muhren (Ipswich Town – august 1982, zadarmo)
Výborný ľavonohý tvorca hry, Holanďan bol ukradnutý z klubu Ipswich Town potom, ako jeho kontrakt vypršal. Plne aklimatizovaný 31-ročný hráč v prvej divízii premenil pokutový kop v opakovanom víťaznom zápase finále FA cupu proti Brightonu v jeho prvej sezóne v klube a pridal potrebnú kvalitu tímu Atkinsona.
12. Paul McGrath (St Patrick´s Athletic – apríl 1982, 30 000 libier)
Rolls Royce medzi obrancami, ktorý dokázal operovať aj v zálohe, z talentovaného mladíka vyrástol jeden z najlepších hráčov. Bol ďalším dôkazom existencie talentovaných hráčov spoza Írskeho mora a tento skvelý biznis ukázal skvelú prefíkanosť aj Rona Atkinsona.
13. Tony Dunne (Shelbourne – apríl 1960, 5 000 libier)
Rodák z Dublina pomohol Shelbournu pri víťazstve v FAI cupe a potom si splnil svoj sen hrať za Manchester United. Menej ospevovaný hrdina, ktorý za 13 rokov nastúpil za United 535 krát a patrí mu siedma pozícia v rebríčku v počte štartov za United.
Zdroj: manutd.com